Bildo: soldatoj aŭskultas Ramzan Kadirov, ĉefo de la rusia provinco Ĉeĉenio, kiu alparolas ĉirkaŭ 10 000 militistojn en Grozno, mardon 29an de marto 2022.
#000002
Dum fine de la semajno, la rusia invado en Ukrainio komencos sian sesan monaton, la rusia armeo frontas kreskantan bezonon de trupoj.
#000003
En Ĉeĉenio, por kontentigi la celojn de la Kremlo, la aŭtoritatoj utiligas kontestindajn metodojn, laŭ defendantoj de Homaj rajtoj.
#000004
Kvankam malfondita de la rusiaj aŭtoritatoj kvar monatojn antaŭen, "Mémorial" konservis multajn kontaktojn en Ĉeĉenio. De pluraj semajnoj, la NRO ricevas informojn, laŭ kiuj la sekurecaj servoj forkaptas virojn kaj trudas ilin varbiĝi kiel volontuloj por batali en Ukrainio.
#000005
Aleksandr Ĉerkasov estas la prezidento de la administracia konsilio de la Centro de la homaj rajtoj Memorial : « La ĉeĉena policistoj arestas la homojn, kiuj antaŭe figuris en kelkaj dosieroj kaj ili proponas al ili : " Vi povas skribi, ke vi volas volontuliĝi, aŭ vi povas pagi, aŭ vi povas esti enkarcerigita" »
#000006
Laŭ la informoj kolektitaj de Memorial, la elaĉetmonoj atingas la sumon de 250 000 ĝis 500 000 rubloj (4 400 ĝis 8 800 eŭroj).
#000007
La 85 regionoj aŭ teritorioj de la Rusia Federacio, inter kiuj Ĉeĉenio, ricevis kiel mision formi batalionojn de ĉirkaŭ 400 viroj aĝaj de 18 ĝis 60 jaroj. Tiun mision, la ĉeĉena estro Ramzan Kadirov plenumas fiere.
#000008
« En ĉiu regiono, bataliono de volontuloj estas organizata. Ramzan Kadirov ofte montris, ke li estas la unua partoprenanto en tiu milito, en ĉiaj siaj aspektoj », asertas Aleksandr Ĉerkasov.
#000009
En sia rekrutiga kampanjo, Ramzan Kadirov povas kalkuli ankaŭ pri la ĉeĉenaj religiaj altranguloj, kiuj kvalifikas « ĝihado » la rusian militan operacon en Ukrainio.
#000010
Rusio : la Supera kortumo malfondas la NeRegistaran Organizaĵon "Memorial", piliero de la defendo de liberecoj
#000011
Ĉeĉenio : pluraj centoj da ĉeĉenoj manifestaciis antaŭ la Konsilio de Eŭropo kontraŭ arbitraj arestoj
#000012
Milito en Ukrainio: denuncante la « nehumanan reĝimon » de Vladimir Putin, kelkaj rusianoj batalas kun Ukrainianoj
#000013
Bildo: Virino en la ruinaĵoj de domo en Slovjansk, Donbaso, la 1an de junio.
#000014
De post la komenciĝo de la milito en Ukrainio, miloj da eksterlandanoj venas de la tuta mondo por batali kontraŭ la rusia armeo. Inter tiuj soldatoj, la mediato "franceinfo" sukcesis pridemandi Rusianojn, kiuj opozicias la reĝimon de Vladimir Putin.
#000015
« Mi ne reiros al Rusio », diras Igor presksaŭ ridetante. Por fronti la rusian invadon de Ukrainio, la ukrainiaj trupoj estas helpataj de miloj da eksterlandaj batalantoj, inter kiuj kelkaj eĉ devenas de Rusio. Igor ekzemple, devenas de Kandalakŝa apud la Finnlanda landlimo. De sep jaroj, la rusia batalanto estas deplojita en Donbaso. « Mi ideologie batalas de 2010, milite de 2015 », eksplikas tiu eks-inĝeniero, aktivulo pri Homaj rajtoj.
#000016
Igor lacas, li ripozas malproksime de la batalfronto, kie de kvar monatoj la kremla armeo bombadas senĉese. Tiujn lastajn semajnojn, la bataloj aliparte intensiĝis. Post Severodonieck, la Rusianoj konkeris Lisiĉajnsk, dimanĉon 3an de julio. Sed li certigas : malgraŭ la mortintoj kaj la konflikto, kiu enplektiĝas, li venis tien « por lukti, por batali ».
#000017
« Mi estis atestanto pri maljusteco kaj foresto de libereco spertita de la loĝantaro. La reĝimo senĉese mensogas, same kiel dum la Sovetunia periodo. Pro tio mi kontraŭis tiun nehumanan reĝimon » li precizigas.
#000018
Li konfidis, ke li estis hororigita de la krimoj plenumintaj de la soldatoj de la rusia armeo, interalie en Buĉa : « Plejparte de ili estis viktimoj de cerbolavado, sed tio ne estas pravigo. Ili estas murdistoj, seksperfortistoj kaj rabistoj. »
#000019
La rusia armeo suferis grandan perdon de post la komenciĝo de la invado de Ukrainio. Laŭ la ukrainia prezidento Volodimir Zelenskij, pli ol 30 000 rusiaj soldatoj estis mortigitaj. « Tio estas grava tributo, sed tio estas la paginda prezo por kontentigi la imperiismajn ambiciojn de la rusiaj estroj subtenataj de la loĝantaro », opinias Igor. Laŭ li, la rusiaj estroj dividas la saman mondkoncepton ol Vladimir Putin, kio igas neverŝajna ŝanĝon de reĝimo post mallonga tempo.
#000020
La militisto, malproksime de sia naskiĝloko certigas : lia « plej granda deziro estas akiri la ukrainian naciecon ».
#000021
Video: Slovjansko kaj Kramatorsko estas draste bombaditaj de la rusia armeo
#000022
Pasintan dimanĉon, multegaj pafoj de grenadĵetiloj al Slovjansko okazigis « multajn mortintojn kaj vunditojn », anoncis la urbestro de tiu urbo oriente de Ukrainio sub la premo de la rusia armeo.
#000023
Tetiana Ignaĉenko, porparolantino de la regiono Donecko, al kiu apartenas Slovjansko precizigis al la mediato Suspilne, ke tiuj frapoj okazigis « ses mortintojn kaj dek kvin vunditojn », kaj refaris la alvokon de la aŭtoritatoj al la loĝantoj, ke ili forlasu la regionon, dum la frontlinio estas nur kelkajn kilometrojn de Slovjansko.
#000024
Laŭ la ukrainiaj mediatoj, unu el la urbaj foiroj estis flamigita post unu el tiuj frapoj.
#000025
Pli sude, la urbo Kramatorsko, administracia centro de Donbaso sub ukrainia kontrolo, estis trafita duan sinsekvan fojon de raketoj "Smertch", laŭ la urbestro de la urbo Oleksandr Gontcharenko.
#000026
Tiuj frapoj, kiuj tuŝis loĝatan kvartalon kaj neokupitan hotelon, ne okazigis viktimojn, li precizigis.
#000027
Slovjansko kaj Kramatorsko, ambaŭ simbolaj urboj plu estas sub la minacoj de la rusiaj urboj, precipe de post la avanco de la rusiaj fortoj. Tiuj ĉi asertas, ke ili konkeris Lisiĉanskon. La ukrainia armeo konfirmis sian eksigon de tiu municipo.
#000028
Milito en Ukrainio : perforta represio en Moskvo dum kontraŭmilitaj manifestacioj
#000029
Atako de misilo trafis butikumcentron de urbo centre de Ukrainio. La fremda gazetaro raportas pri tiu nova dramo kaj sin demandas koncerne la rusian militan strategion.
#000031
Civiluloj fuĝantaj flamigitan konstruaĵon, glutitan en dika nigra fumo ; pli malproksime, helpsukuraj teamoj portantaj vunditojn sur brankardoj : tiuj bildoj cirkulas en la sociaj retoj de post la atakoj per rusiaj misiloj, pasintan lundon 20an de junio de butikumcentro de Kremenĉuk, centre de Ukrainio.
#000032
Aliaj « scenoj de hororo », kiel nomas ilin en Tvitero la korespondanto en Ukrainio de The Economist, montras ankaŭ la situacion ene de la konstruaĵo.
#000033
« La helpsukuraj operacoj daŭras en Kremenĉuk sed estas klare, ke la nombro de viktimoj estos alta », precizigas la ĵurnalisto en sia persona retpaĝo.
#000034
« Ukrainio esprimas sian maltrankviliĝon kaj timas, ke multaj civiluloj mortis aŭ estis vunditaj », raportas NBC. La ukrainiaj aŭtoritatoj asertas, ke almenaŭ dek personoj mortis kaj ĉirkaŭ kvardek aliaj estis vunditaj dum la atako. Ili taksas ĝis 1 000 la nombron de personoj ĉeestantaj dum la atako, laŭ la novjorka televidkanalo, kiu precizigas, ke ĝi ne ankoraŭ kapablas kontroli tiujn nombrojn.
#000035
La atakoj ne limiĝas al Oriento
#000036
En la apo Telegram, la ukrainia prezidento, Volodimir Zelenskij rapide reagis certigante, ke tiu loko havas nenian strategian valoron el milita kampo. « Pro nepotenco, Rusio plu atakas ordinarajn civitanojn, li deklaris. Ni ne povas esperi decan kaj homan sintenon ĝiaflanke ».
#000037
La urbo Kremenĉuk certe estas industria urbo, kie troviĝas la plej granda nafto-rafinejo de Ukrainio, sed « la rafinejo situas sufiĉe malproksime de la butikumcentro », laŭ la korespondanto de The Economist.
#000038
« Pasintan sabaton, pluraj atakoj per misiloj estis registritaj en la tuta lando », memorigas siaflanke NBC. Laŭ la televidkanalo, « tio pruvas, ke Rusio ne limigas siajn atakojn al oriento de Donbaso », malgraŭ la graveco de la bataloj en tiu regiono avide dezirata de Moskvo.
#000039
En Ukrainio « la viktimoj kaj la savitoj havas urĝan peton de justico »
#000040
Milito en Ukrainio : en la ruinaĵoj de Lisiĉansk, la loĝantoj « ne plu reagas, eĉ kiam la obusoj falas »
#000041
Post pli ol tri monatoj da ĉiutagaj bombadoj, la urbo oriente de Ukrainio estas grandparte detruita. La franca informretejo "franceinfo" sukcesis penetri tiun areon de Donbaso bombadita de la rusiaj fortoj, renkonte al la malesperaj loĝantoj.
#000042
Lisiĉansk koncentras ĉiujn aspektojn de la milito : la detruado estas ĉie, kie la okuloj povas vidi, ruinaĵoj, frakasitaj veturiloj, obuskrateroj. Kaj ankaŭ la senhaveco de ties loĝantoj, terorizitaj de haŭbizaj pafoj.
#000043
De pluraj semajnoj, la apudaj urboj Severodoneck kaj Lisiĉansk plene suferas la pafpotencon de la rusianoj. Ambaŭ ŝlosil-urboj estas centre de la Donbasa batalo, oriente de Ukrainio.
#000044
Post pli ol tri monatoj da milito en Ukrainio, ambaŭ urboj estas hodiaŭ grandparte detruitaj, kaj civiluloj regule tuŝataj.
#000045
Tri civiluloj tiel mortis ĵaŭdon 16an de junio, en Lisiĉansk, dum misilfrapoj.
#000046
« Tiajn pafojn... Mi timas tiajn pafojn. Mi ne sukcesas paroli, mi lacegas, eĉ por paŝadi », konfidas Tamara, kiu malfacile iradas laŭlonge de la vojo.
#000047
Sub plena suno, en tiu polva strato, alia virino antaŭeniras pene. Lacega, Nina vidis siaflanke du obusojn antaŭnelonge deflugis en sian korton.
#000048
« Kiel vi povas vidi, ĉie estas eksplodoj. Ĉiuj, kiuj volis foriri, foriris, sed ni havas neniun lokon por iri... »
#000049
Maljunulino, plu sur la vojrando, aldonas : « Nek akvo, nek gaso, nek elektro. Ĉi tie, ni elturniĝu sola ! Ni ne plu vivas, ni vivtenas nin ! Pardonu, ni devas iri... ». Forirante, ŝi renkontas du junulinojn, kiuj trapasas kun kanistroj en la manoj.
#000050
« Kiam ni iras serĉi akvon, pafoj pasas super niaj kapoj. Ni timas ; sed kiel vivi san akvo... », veas Dacha, kiu rapidas, kiam aliuloj paŝas aŭtomate, kiel anestezitaj de la milito.
#000051
« Se ni cedus la urbon, ni plu povus savi ion ĉi tie... »
#000052
« De kie venas la pafoj ? Al kiu ili pafas ? Ni eĉ ne provas scii tion.»
#000053
« Ni estas postvivantoj. Ni preterpasis la fazon de maltrankviliĝo. Ni ne eĉ reagas, kiam la obusoj flugas kaj defalas. Ni kutimiĝis », koncedas Boris, junulo, kiu restis por okupiĝi pri siaj proksimuloj.
#000054
Kaj dum ni plu veturas en la frakasita urbo, konsternegaj scenoj sin sekvas. Kiel tiu maljunulo, kiu tiras remorkon plenan je lignopecoj. « Jen kio restas al mi. Tio estas mia rompita lito. Mi riparos ĝin ».
#000055
Ni poste preterpasas biciklantan maljunulon. Li krias : « Ukrainio nenion donas al ni. ». Ĉi tie, en tiu ŝirita Donbaso, parto el la loĝantaro estas pro-rusia, kaj inter la loĝantoj, kiuj restadis, kelkaj kiel Tatiana esperas malvenkon de Ukrainio : « Miaflanke, mi volas pacon. Pri la tuta cetero, mi prifajfas. Ĉi tie, ĉiuj konas la sorton de tiu milito. Sed tamen la Ukrainoj persistas batali. Se ni cedus la urbon, ni plu povus savi ion ĉi tie... »
#000056
Dum la artileriaj pafoj proksimiĝas, ĉe elirejo de la urbo, ukrainaj soldatoj ripozas en la ombro de arbo. De pli ol monato ili batalas ĉi tie.
#000057
Milito en Ukrainio : « La rusianoj detruos ĉion por posedi tiun teritorion », denuncas la urbestro de Severodoneck, kie kemia uzino estis bombita
#000058
Jegor, ok-jara, same kiel Anne Franck antaŭ li, rakontas en sia taglibro la militon en Ukrainio
#000059
Dum la dua mondmilito, fama knabino verkis sian taglibron.
#000060
Ok jardekojn poste, la milito denove frapas la eŭropan kontinenton.
#000061
Jegor Kravcov spertis la samajn teruraĵojn, kaj ankaŭ li dokumentis sian militon en Ukrainio.
#000062
La 8-jara knabo prizorgis sekretan taglibron dum la rusia sieĝo de Mariupolo. Ĝi entenas emociegajn vortojn kaj desegnaĵojn por rakonti la ĉiutagan hororon.
#000063
Kun lia patrino kaj fratino, ili rifuĝis en Zaporiĵo, post kiam raketo traboris la plafonon de ilia domo.
#000064
« Mi estas vundita ĉe la dorso, mia haŭto estas ŝirita. La kapo de mia fratino estas frakasita. De mia patrino ŝiriĝis la muskoloj de la mano, kaj ŝi havas truon en la kruro. »
#000065
Jegor retrovis ludojn siaaĝajn, sed lia avo terure mankas al li. Li mortis post du monatoj da milito. Jegor bedaŭras ankaŭ la teatron de Mariupolo, kiun li ŝategis frekventi. Tiu teatro, kie civiluloj kaŝiĝis, kaj ke Rusio bombadis komence de la sieĝo de la urbo.
#000066
« Li ĉiam ŝatis desegni, rakontas Olena Kravcova, la patrino de Jegor. Li kutimis desegni per globskribilo, kaj neniam uzadis farbokrajonojn kaj feltkranojojn. Li desegnis magazenojn kaj ludojn per sia globskribilo, tio estis lia hobio. Sur tiu ĉi desegnaĵo, estas du el niaj najbarinoj, Nadja kaj Galja. Ili estis enterigitaj. La unua fratino mortis, poste la alia. Tio estas lia lasta desegnaĵo. »
#000067
Kiam ŝi trovis la taglibron de sia filo, Olena ekploregis. Ŝi ploris ankaŭ filmante sian domon detruitan de la rusia armeo. Ĝi estis bela domo, kun ĝardeno.
#000068
Nun, ĉar Rusio okupacias la urbon, la familo ne povas reveni tien por rekonstrui ĝin.
#000069
Milito en Ukrainio : almenaŭ 2100 civiluloj mortis en Mariupolo
#000070
Ukrainio : pli ol 200 komunaj fosaĵoj estis malkovritaj apud Mariupolo
#000071
130 personoj estis savitaj el la ruinaĵoj de la teatro de Mariupolo, bombadita de la rusia armeo
#000072
Milito en Ukrainio : pediatria malsanulejo de Mariupolo estis bombadita
#000073
Video. « La okupacianto » : la milito rakontita fare de telefono de rusia soldato
#000074
Ukraina ĵurnalisto muntis videojn rekuperitajn en la telefono de leŭtenanto de la rusia armeo militmalliberulo.
#000075
La filmo, kiu daŭras ĉirkaŭ dudek minutojn, montras la vivon de junulo 23-jara, kiu baskulas de vesperfestoj kun amikoj al scenoj de detruado.
#000076
Ĝi enkalkulas pli ol tri milionojn da vidoj en Jutubo.
#000077
Yuri naskiĝis la 27an de julio 1998 en Murmansko, ekstrema nord-okcidento de Rusio.
#000078
Antaŭ ol esti leŭtenanto en la rusia armeo, li filmis sian vivon per sia telefono, kiel normala junulo 23-jara.
#000079
Tiun aparaton ekposedis la ukraina armeo, kiam li estis kaptita, komence de pasinta aprilo.
#000080
La videoj de liaj amikoj, de liaj vesperfestoj, ferioj kaj intervenoj en Ĉeĉenio, poste en la donecka provinco, en Ukrainio, estis rekuperitaj de Mikhaïl Tkach, ĉefo de la enketservoj de la ukraina ĵurnalo Oukraïnska Pravda, kiu utiligis ilin por munti dokumentaĵon nomitan « La okupacianto » kaj spektitan de pli ol 3 milionoj da fojoj en Jutubo.
#000081
Kiel rakontas Holod, sendependa rusia informretejo, la ĵurnalisto konsideris, ke « la socia valoro de tiuj videoj superas la etikajn argumentojn kontraŭ ilia publikigo ».
#000082
Li enprofundiĝis en la intimecon de tiu militmalliberulo por montri 24-minutan videon ekskluzive realigitan per tiuj ŝtelitaj bildoj.
#000083
Montri « la veron de la milito »
#000084
« Ni volas vivi sen milito, ni estas la kadetoj de la Kremlo, la honoro kaj fiereco de la tuta lando », kantas la junaj samklasaj kamaradoj en la malferma sceno.
#000085
Sur la frontoj, la kaskoj markitaj de la litero Z, anstataŭigas la ĉapojn de diplomitoj, kaj la bandaĝoj ruĝaj je sango anstataŭas la glasojn de alkoholo en la manoj. La vizaĝo de Yuri laciĝas, li iom-post-iom forgesas la datojn kaj la lokojn.
#000086
La filmo finiĝas per sceno de senespera retreto markita de sakraĵoj. La ukraina aviadilaro bombadas kolonon da tankoj de la kadeto, kiu trovas rifuĝejon en detruita vilaĝo. Kaŝita en kabano, Yuri Shalaev filmas la alvenon de la ukrainaj infanterianoj, kelkajn horojn antaŭ sia arestado.
#000087
Tiu escepta dokumento metas la spektanton kiel eble plej proksime de la milito kaj de la ĉiutagaĵoj de la rusiaj soldatoj, en tiu epoko de smartfonoj kaj sociaj retoj.
#000088
Terura kaj fascina, la filmita renkonto de la militmalliberulo kun la ukraina jutubisto Volodymyr Zolkin kompletigas tiun « tridimensian portreton » de Rusiano priskribita de Holod kiel « la produkto de dudek jaroj da politika dominado fare de Putino ».
#000089
La poŝtelefono de Yuri, kies privatajn mesaĝojn estis konsultitaj de la muntisto, estas efektive « spegulo de la rusia propagando », konstatas Mikhaïl Tkach, intervjuita de Meduza, rusparolanta informretejo bazita en Latvio.
#000090
Publikigante bildojn, kiuj montras la mekanismon de la milita eskalado, li asertas, ke li volis montri « la veron de la milito ».
#000091
« Mi muntas videon », eksplikas la leŭtenanto al unu el siaj kamaradoj, en la filmo. « Sed, diablo, por kion fari ? » demandas la alia.
#000092
Rusoj estas arestitaj, ĉar ili laŭdas pacon, kaj tiu vorto estas nun malpermesita
#000094
Rusio : miloj de kontraŭ-militaj manifestaciantoj estas arestitaj
#000095
Rusio : manifestaciantoj arestitaj kaj torturitaj, justico silentigita... Jen la dua milito de Vladimir Putin
#000096
Tiuj francaj entreprenoj « eksportas armilojn al la koalicio emirlanda-Sauda sciante, ke ili ebligas plenumi militkrimojn de post 2015 », bedaŭras unu el la plendantaj NROj.
#000098
Du gravaj entreprenoj de la franca industrio estas celitaj pro kompliceco. Tri NROj anoncis ĵaŭdon 2an de junio, ke ili plendis ĉe tribunalo en Parizo kontraŭ "Dassault", "Thalès" kaj "MBDA-Francio" pro « kompliceco de militkrimoj » kaj « kompliceco de krimoj kontraŭ la homaro ». Ili akuzas tiujn entreprenojn, ke ili vendis armilojn al Sauda Arabio kaj Unuiĝintaj Arabaj Emirlandoj, kiuj utiligis ilin kontraŭ civiluloj en Jemeno.
#000099
La tri entreprenoj « eksportas armilojn al la koalicio emirlanda-sauda sciante, ke ili ebligas plenumi militkrimojn de post 2015 », bedaŭras Cannelle Lavite, kiu laboras ĉe la "Eŭropa centro por la konstituciaj kaj homaj rajtoj", unu el la plendantoj.
#000100
Kvindek naŭ aviadiloj "Mirage" estis venditaj al la Emirlandoj
#000101
Laŭ la NROj, Dassault ebligas atakojn « kontraŭ civiluloj kaj civilaj infrastrukturoj » vendante sed ĉefe garantiante la funkciigadon de 59 aviadiloj "Mirage" akiritaj de Unuiĝintaj Arabaj Emirlandoj, kio ebligas « konservi ilin operacaj », daŭrigis Cannelle Lavite.
#000102
La societo MBDA-Francio siaflanke estas persekutata, ĉar ĝi eksportis misilojn "Storm Shadow" kaj "Scalp" al la interbatalantoj.
#000103
La grupo "Thalès" estas celata, ĉar ĝi liveris gvidsistemojn de misiloj nomitajn "Damoclès" kaj "Thalios", mencias la juristino.
#000104
Aliaj plendantoj, la jemena NRO Mwatana, kaj la franca NRO Sherpa asertas, ke ili dokumentis « mil atakojn kontraŭ civiluloj ». La bilanco mencias « almenaŭ 3 000 mortinojn kaj 4 000 vunditojn » pro uzado « de freŝdataj armiloj » venditaj al Emirlandoj kaj Sauda Arabio, laŭ ties ekzekutiva direktoro, Abdulrasheed Al-Faqih.
#000105
En aprilo, la franca esplormediato Disclose jam konfirmis la uzadon de francaj armiloj en Jemeno.
#000106
De 2014, la Jemena konflikto, kiu okazigis milojn da mortintoj, kontraŭstarigas la ribelulojn Hutiajn kaj la fortojn de la registaro, helpatajn de Sauda Arabio kaj Unuiĝintaj Arabaj Emirlandoj.
#000107
Jemeno: franca armilaro estas uzata en Jemeno, konfirmas noto de la milita spionservo
#000108
Jemeno: 1000 tagoj da konflikto en indiferenteco
#000110
Enketoj okazas en Ukrainio koncerne akuzojn pri militkrimoj. Urĝas por la enketistoj kolekti pruvojn kaj deklaraciojn de atestantoj.
#000111
Tiu misio, Amnestio taskiĝis de pluraj semajnoj. Ĝia raporto, publikigita antaŭnelonge, provizas atestojn pri murdoj plenumintaj de la rusia armeo. Euronews demandis Agnès Callamard, ĝenerala sekretario de Internacia Amnestio pri tiuj malobservadoj.
#000112
Vi estis speciala raportistino de Unuiĝintaj Nacioj por la senjuĝaj ekzekutoj. Vi ankaŭ iris surloken en Ukrainio. Kio plej ŝokas en tiu konflikto ?
#000113
La plej ŝoka aspekto de tiu konflikto estas foresto de bazo. Nenia racia maniero ebligas ekspliki ĝin. Nenia pravigo ekzistas pri tiu invado, pri la agreso de Rusio kontraŭ Ukrainio. Mi spertis multajn konfliktojn. En ĉi tiuj kazoj, ni povis esplori la profundajn kialojn kaj trovi eksplikojn. Okaze de Ukrainio, neniaj eksplikoj ekzistas.
#000114
En via raporto vi petas, ke la suspektataj kulpintoj pri militkrimoj « ĉiuflankaj » estu persekutitaj ĉe tribunalo. Ĉu vi havas pruvojn, kiuj sugestas, ke Ukrainio plenumis militkrimojn ?
#000115
Ĝis nun, ni sekvas la malobservadojn plenumintajn fare de Ukrainio. Sendube, kelkaj ekzistas. Sed la skalo ne kompareblas kun la malobservadoj plenumintaj de la rusia armeo, kaj tio estu substrekita kaj emfazita. La rusiaj malobservadoj inkluzivas tre grandan nombron da blindaj atakoj kontraŭ civiluloj kaj ties havaĵoj. Tio enkalkulas torturaĵojn kaj grandan nombron de senjuĝaj ekzekutoj de personoj detenataj en sieĝata urbo.
#000116
Ukrainio malfermis enketojn pri militkrimoj. Ĉu la juĝa sistemo de la lando pretas por tia projekto ?
#000117
Verŝajne ne. Mi opinias, ke la defio grandas. Dum nia misio en Ukrainio, ni spertis la fakton, ke la viktimoj kaj la savitoj havas urĝan peton de justico. Kaj ni scias, ke la sistemo ne kapablos respondi al ĉiuj demandoj. La Ukrainioj bezonos internacian helpon por persekuti tiujn krimojn.
#000118
Ĉu vi fidas, ke la justico iam efektiviĝos ?
#000119
Mi plu estas konvinkita, ke justico efektiviĝos. Ni bezonas, ke la viktimoj sciu, ke ili estos aŭskultitaj kaj agnoskitaj.
#000120
Milito en Ukrainio : enketo de Internacia Amnestio emfazas « nerefuteblajn pruvojn » de militkrimoj
#000121
Kontrolado. Milito en Ukrainio : la “Washington Post” malfermas platformon de aŭtentigitaj videoj
#000122
La NeRegistara Organizaĵo enketis dum 12 tagoj en la urboj situantaj nord-okcidente de Kievo. Ĝi kolektis multajn atestojn kaj dokumentojn.
#000123
« Li ne revenos ». Ĝia raporto publikigita ĉi-vendrede, estas titolita per la respondo de rusia soldato al maljunulo, kies bofilon li ĵus ekzekutis. Internacia Amnestio precize dokumentas militkrimojn plenumintajn de la rusia armeo en Ukrainio.
#000124
La enketo, kiu daŭris 12 tagojn, koncentriĝis en la liberigitaj komunumoj nord-okcidente de Kievo, kun Buĉa kiel epicentro.
#000125
La NRO priskribas interalie « kvin evidentajn senjuĝajn ekzekutojn » plenumintajn de la Rusioj inter la 4a kaj la 19a de marto. Se tio ŝajnas malmulte kompare kun la nombro de kadavroj trovitaj sur la stratoj post la liberigo de la urbo, kiu ŝokis la tutan okcidentan mondon, tiuj kazoj estas starigitaj kun precizigoj. La enketistoj kolektis la atestojn de familioj de viktimoj, la kuglojn kaj kuglingojn sur la krimaj lokoj, kaj rusiajn militajn dokumentojn, kiuj ebligas pli precize identigi la kulpintojn.
#000126
« Ni havas nerefuteblajn pruvojn », « Ni asertas, ke militkrimoj estas plenumintaj sur la ukrainia teritorio », insistis la vic-prezidanto de Internacia Amnestio, Jean-Claude Samouiller.
#000127
La NRO tiel enkalkulis 22 « kontraŭleĝajn hommurdojn » memorigante, ke « la senjuĝaj ekzekutoj estas militkrimoj ».
#000128
La raporto ankaŭ evidentiĝas, ke « kontraŭleĝaj bombadoj » en Borodianko tuŝis « ok loĝajn konstruaĵojn ». « Ene de ili vivis 600 familioj, kaj 42 civiluloj estis mortigitaj », denuncas Jean-Claude Samouiller.
#000129
« Nenia ukrainia milita celo troviĝis ene la frapitaj konstruaĵoj aŭ proksime de ili », mencias la raporto, kiu plu citas multajn kaj korŝirajn atestojn.
#000130
Internacia Amnestio deziras nun, ke tiu raporto kaj la pruvoj liveritaj, povos havi juĝan sekvaĵon al tiuj militkrimoj.
#000131
« Bazita sur la principo de hierarkia respondeco, la hierarkiaj superuloj, interalie la militaj komandantoj kaj la civilaj estroj » estu kulpigitaj krom la soldatoj aŭtoroj de tiuj krimoj, deziras la NRO.
#000132
Rusio devas fronti justicon por ĝiaj militkrimoj : tio estas la konkludo de la raporto de Internacia Amnestio, kiu enketis pri la multaj rusiaj ekscesoj plenumintaj en Ukrainio.
#000135
Centoj da senjuĝaj ekzekutoj, torturoj kaj bombadoj estas pruvitaj kaj dokumentitaj.
#000136
« Ni scias, ke la krimoj plenumintaj kontraŭ personoj, kiuj vivas ĉirkaŭ Kievo, pri kiuj ni raportas hodiaŭ, estas ne nur anekdotaj, akcesoraj aŭ flankaj. Ni scias, ke ili estas parto de karakteriza skemo de la konduko de la milito fare de Rusio ekde la komenco, ripetita skemo, grandampleksa kaj kun detruega efiko ».
#000138
La ekzekutoj de civiluloj estis kvalifikitaj fare de Rusio kiel enscenigo kaj provoko, tamen surloke estis trovitaj specifaj municioj, militaj libretoj pri trejnado en la rusa lingvo, kiu demonstras, ke ja rusiaj taĉmentoj specife trejnitaj plenumis tiujn masakrojn.
#000139
Laŭ la guberniestro de la regiono de Kievo, 1235 korpoj estis trovitaj en loĝejoj aŭ sur la stratoj post la foriro de la rusiaj trupoj.
#000140
Milito en Ukrainio : « Ni eĉ ne plu sukcesas kalkuli » la nombron de mortintoj en Buĉa, atestas armepastro
#000141
Gerniko : 85 jarojn post la bombado, du elsaviĝintinoj transmetas mesaĝon de espero al la Ukrainoj
#000142
Pasintan mardon, la komunumo de la hispana eŭska lando memorfestis la 85 jarojn de la 26a de aprilo 1937, kiam la germana aviadilaro detruis Gernikon. Tiu dramo resendas al tio, kio okazas nun en Ukrainio, kaj instigis du naŭdekjarulinojn esprimi sian solidarecon kun la viktimoj de la rusia invado.
#000143
Crucita Etxabe kaj Mari Carmen Aguirre, respektive 92-jara kaj 91-jara, priskribas al la hispana novaĵagentejo EFE siajn memoraĵojn, perfekte klarajn, pri la inferaj horoj de la bombadoj de Gerniko, en 1937. Tiu rakonto resendas al tio, kio okazas nun en Ukrainio. Ĝuste pro tio, ili decidis paroli por esprimi la malĝojon, kiujn ili spertas vidante, ke la historio ripetiĝas.
#000144
De Gerniko ĝis Mariupolo, la hororo plu estas la sama.
#000145
La 26an de aprilo 1937, estis tago de foiro. La vetero estis agrabla, do post la tagmanĝo, Crucita iris ludi en la parko Cuatro Bancos, ĉe la altaĵoj de la urbo. De tie, ŝi vidis la flugadon de eskadro da aviadiloj de la Legio Kondor, la aviadilaro de Hitler : « Ili flugis tiel malalte, ŝi memoras, ke ni vidis la pilotojn. Kaj poste, ili bombadis ». Estis la 16-a horo kaj duono, ŝi memoris tion dum sia tuta vivo.
#000146
Mari Carmen, siaflanke, estis malsupre en la urbo, kaj ŝi rakontas la unuan eksplodon, la timegon, poste la duan, la trian kaj sian furiozan kurson por protekti sin. « Post kelkaj minutoj, ŝi priskribas, ĉio malheliĝis, nebuliĝis, kaj Gerniko ekbrulis, la ĉielo ruĝiĝis, la tuta urbo flamiĝis ».
#000147
En kelkaj horoj, la legio Kondor, sendita de Hitler por apogi la diktatoron Franko en lia milito kontraŭ la Respublikanoj, forĵetis 50 tunojn da bomboj al la 7 000 loĝantoj. Tri kvaronoj el la urbo estis detruitaj, pli ol 1 400 civiluloj mortis, centoj estis vunditaj. Aliaj fuĝis, foriris por rifuĝi al Bilbao, kelkaj aliaj al Francio, kiel Crucita kaj ŝiaj gepatroj. Ili moviĝis al Saint-Jean-Pied-de-Port, Bordozo, Parizo, poste Bry-sur-Marne dum du jaroj, antaŭ ol reiri al Gerniko.
#000148
« La reveno estis samtempe ekscita kaj terura, rakontas Crucita. Ĉio estis ruinigita. Ĉio estis rekonstruenda. » 85 jarojn poste, rakontante tion ŝi plu ploras. Kaj la doloro eĉ pli intensiĝas, vidante ĉe la televido la bildojn, kiuj devenas de Ukrainio. La bomboj, la sango, la homoj, kiuj foriras kun siaj valizoj. Ŝi ne sukcesas rigardi. « Sed mi volas diri al tiuj ukrainiaj familioj, ke ĉio glatos, ŝi diras, ili elturniĝos, ĉar oni restariĝas. » « Oni rigardu la estontecon, aldonas Mari Carmen, kaj konservi necesan esperon.»
#000149
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000151
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000153
Voir le profil de neniammilitointerni sur le portail Overblog
#000154